પલક વિચારી રહી. બે વર્ષ પહેલાંની પોતાની જિંદગીની એ વેલેન્ટાઈન દિવસની સાંજ કેટલી રોમાંચક હતી! અને આજે? મન ખિન્નતાથી ભરાઇ ગયું. વિચાર્યું કયાંક ફરી આવું એવી જગ્યાએ જયાં નિરવ શાંતિ મળે મનને. હમમ.. આજે મલાડ, અકસા બીચ ફરી આવું. કારને એ તરફ જવા ટર્ન કરી, સાંજનો ઓફિસ છૂટવાનો સમય મુંબઈની દરેક સડક પર ખૂબ ટ્રાફિક રહેતો. પલકની કાર ઓફિસથી નીકળી બાંદ્રા આવી,ટ્રાફિક હોવાને કારણે ટ્રાફિક સિગ્નલ પાસે ઉભી રહી. મ્યુઝિક સીસ્ટમ પર પોતાની ફેવરીટ ગઝલ વાગતી હતી.